'Ek ken Steve nie só nie'
JY LEES NOU 'Ek ken Steve nie só nie'
Steve Hofmeyr se stryd is ook sy ma, Carien, se stryd. As 'n media-herrie om sy kop losbars, is dit sy wat vir dae nie Pick n Pay toe wil gaan nie of te bang is om Huisgenoot te koop. Maar sy weet Steve doen wat hy wil, niemand skryf hom voor nie
Dít het hy al self vir haar gesê. Carien praat vir die eerste keer openhartig oor die storms om haar beroemde seun se kop en hoe hy soms selfs vir háár soos 'n vreemdeling voel. Hier is 'n eksklusiewe uittreksel:
Carien dink Steve en Natasha se egskeiding knou hom erg. "Steve lag nou oor 'n klomp goed, maar hy steek baie hartseer weg. Dit is dan wanneer hy bombastiese dinge sê wat alles weer in die koerante kom. Hoe sê hulle? The best form of defense is attack."
Sy (Carien) en Natasha is nog op goeie voet. "Ek stuur gereeld vir haar SMS'e om te hoor hoe dit met haar en die kinders (Benjamin en Sebastian) gaan. Dan sê sy ons moet kuier.
"Natasha het my gevra of ek van die verhouding met Janine geweet het, toe sê ek nee. Sy het ook niks daarvan geweet nie. Steve sê hy wil baie graag vir Natasha terughê en hy sal veg daarvoor, maar ek dink sy wil nou haar eie pad volg. Dalk kom dinge reg. Hulle pas pragtig bymekaar."